El procediment de transformació d'una sol·licitud o d'una marca de la Unió en sol·licitud de marca nacional s'inicia amb la recepció per l'Oficina Espanyola de Patents i Marques de la petició de transformació que li transmeti l'Oficina de la Propietat Intel·lectual de la Unió Europea.
c ) Designar un domicili als efectes de notificacions, de conformitat amb l'article 29.4.
Si els requisits es compleixen, l'Oficina Espanyola de Patents i Marques resol sobre l'admissibilitat de la transformació sol·licitada d'acord amb el que preveuen els articles 139.2 i 141.1 del Reglament (UE) núm. 2017/1001 del Parlament Europeu i del Consell, de 14 de juny de 2017, sobre la marca de la Unió Europea.
La sol·licitud de transformació es considera presentada en la data de presentació que se li hagi atorgat com a sol·licitud de marca de la Unió i, si tenia prioritat o antiguitat reivindicada, gaudeix d'aquests drets.
Això no obstant, si la sol·licitud de transformació es refereix a una marca de la Unió ja registrada, se n'acorda sense cap més tràmit la concessió com a marca nacional, i se li apliquen les disposicions de l'article 22.4, llevat que, a causa de la renúncia, la falta de renovació o per qualsevol altra causa provocada pel seu titular, hagi quedat pendent de pronunciament quant al fons algun motiu de nul·litat o caducitat capaç d'afectar la protecció de la marca a Espanya, cas en què es tramita com una sol·licitud de marca nacional.
Contra l'acord de concessió directa que preveu aquest apartat no es pot formular cap recurs basat en la concurrència de prohibicions absolutes o relatives, però sí que es pot fonamentar en l'incompliment dels requisits exigits per a la transformació vàlida o concessió directa de la marca de la Unió sol·licitada.
El procediment de transformació d'una sol·licitud o d'una marca comunitària en sol·licitud de marca nacional s'inicia amb la recepció per l'Oficina Espanyola de Patents i Marques de la petició de transformació que li transmeti l'Oficina d'Harmonització del Mercat Interior.
c ) Designar un domicili a Espanya a efectes de notificacions, de conformitat amb l'article 29.4.
Si els requisits es compleixen, l'Oficina Espanyola de Patents i Marques resol sobre l'admissibilitat de la transformació sol·licitada d'acord amb el que preveuen els articles 108.2 i 110.1 del Reglament (CE) 40/94 del Consell, de 20 de desembre de 1993, sobre la marca comunitària.
La sol·licitud de transformació es considera presentada en la data de presentació que se li hagi atorgat com a sol·licitud de marca comunitària i, si tenia prioritat o antiguitat reivindicada, gaudeix d'aquests drets.
Això no obstant, si la sol·licitud de transformació es refereix a una marca comunitària ja registrada, se n'acorda sense cap més tràmit la concessió com a marca nacional, i se li apliquen les disposicions de l'article 22.4, llevat que, a causa de la renúncia, la falta de renovació o per qualsevol altra causa provocada pel seu titular, hagi quedat pendent de pronunciament quant al fons algun motiu de nul·litat o caducitat capaç d'afectar la protecció de la marca a Espanya, cas en què es tramita com una sol·licitud de marca nacional.
Contra l'acord de concessió directa que preveu aquest apartat no es pot formular cap recurs basat en la concurrència de prohibicions absolutes o relatives, però sí que es pot fonamentar en l'incompliment dels requisits exigits per a la transformació vàlida o concessió directa de la marca comunitària sol·licitada.